Ավետ Ադոնց

**Ավետ Ռոբերտի Ադոնց** (), հայ դիվանագետ, Իսպանիայում Հայաստանի արտակարգ և լիազոր դեսպան (2014-2019)։ Հայաստանի արտաքին գործերի նախարարի տեղակալ (2019-2021)։

## Կրթություն
* 1980 թ. ավարտել է Երևանի Ա. Չեխովի անվան թիվ 55 միջնակարգ դպրոցը։
* 1985 թ. ավարտել է ԵՊՀ տնտեսագիտական կիբեռնետիկայի ֆակուլտետը։
* 1991 թ. անցել է բանկային գործի դասընթացներ Ժնևի UBS բանկում։

## Աշխատանքային գործունեությունը
* 1985 թ. - ՀԽՍՀ Պետպլանին կից տնտեսագիտության և պլանավորման գիտահետազոտական ինստիտուտում որպես տնտեսագետ։
* 1985-1986 թթ. ծառայել է Խորհրդային բանակում։
* 1987-1991 թթ. աշխատել է ՀԽՍՀ Պետպլանին կից տնտեսագիտության և պլանավորման գիտահետազոտական ինստիտուտի կրտսեր գիտաշխատող, ապա գիտական խմբի ղեկավար։
* 1991 թ. - Հայաստանի արտաքին տնտեսական կապերի նախարարության գլխավոր մասնագետ, ապա նախարարի օգնական։
* 1993 թ. անցել է դիվանագիտական դասընթացներ Մեծ Բրիտանիայի Լիդսի համալսարանում։

## Դիվանագիտական ծառայությունը
* 1992-1994 թթ. աշխատել է Հայաստանի արտաքին գործերի նախարարությունում որպես երկկողմ տնտեսական հարաբերությունների բաժնի երկրորդ քարտուղար։
* 1994-1996 թթ. - Բելգիայի Թագավորությունում Հայաստանի դեսպանության երկրորդ քարտուղար։
* 1996-1998 թթ. - աշխատել է Հայաստանի արտաքին գործերի նախարարությունում որպես միջազգային տնտեսական կազմակերպությունների բաժնի վարիչ։
* 1998-2001 թթ. - Եվրամիությունում Հայաստանի առաքելության խորհրդական, ապա արտակարգ դեսպանորդ և լիազոր նախարար։
* 2002-2007 թթ. - ՀՀ նախագահի աշխատակազմի արտաքին կապերի վարչության պետ։
* 2009 թ. մայիսի 26-ին ՀՀ Նախագահի հրամանագրով նշանակվել է Բելգիայի Թագավորությունում Հայաստանի արտակարգ և լիազոր դեսպան։
* 2009 թ. մայիսի 27-ին Հայաստանի Նախագահի հրամանագրով համատեղության կարգով, նշանակվել է Եվրոպական միությունում Հայաստանի ներկայացուցչության ղեկավար (նստավայրը՝ Բրյուսել)։
* 2009 թ. նոյեմբերի 7-ին Հայաստանի Նախագահի հրամանագրով համատեղության կարգով, նշանակվել է Նիդեռլանդների թագավորությունում Հայաստանի արտակարգ և լիազոր դեսպան (նստավայրը՝ Բրյուսել)։
* 2010 թ. փետրվարի 20-ին Հայաստանի Նախագահի հրամանագրով համատեղության կարգով, նշանակվել է Լյուքսեմբուրգի Մեծ Դքսությունում Հայաստանի արտակարգ և լիազոր դեսպան (նստավայրը՝ Բրյուսել)։
* 2011 թ. փետրվարի 8-ին Հայաստանի Նախագահի հրամանագրով ազատվել է Նիդեռլանդների թագավորությունում Հայաստանի արտակարգ և լիազոր դեսպանի պարտականություններից։
* 2014 թ. օգոստոսի 5-ին Հայաստանի Նախագահի հրամանագրով ազատվել է Բելգիայի Թագավորությունում և, համատեղության կարգով, Լյուքսեմբուրգի Մեծ Դքսությունում Հայաստանի արտակարգ և լիազոր դեսպանի և Եվրոպական միությունում Հայաստանի ներկայացուցչության ղեկավարի պարտականություններից։
* 2014 թ. օգոստոսի 5-ին Հայաստանի Նախագահի հրամանագրով նշանակվել է Իսպանիայի Թագավորությունում Հայաստանի արտակարգ և լիազոր դեսպան (նստավայրը՝ Մադրիդ)։
*2019 թվականի հունվարի 11-ին Հայաստանի Նախագահի հրամանագրով հետ է կանչվել Իսպանիայի Թագավորությունում Հայաստանի արտակարգ և լիազոր դեսպանի պաշտոնից։
*2019 թվականի հունվարի 29-ին Հայաստանի վարչապետի որոշմամբ նշանակել է Հայաստանի արտաքին գործերի նախարարի տեղակալ։ Սեփական դիմումի համաձայն այդ պաշտոնը լքել է 2021 թվականի հունիսի 8-ին։

## Քաղաքական գործունեությունը
* 2007 թ. մայիսի 12-ին ընտրվել է Հայաստանի Ազգային ժողովի 4-րդ գումարման պատգամավոր «Բարգավաճ Հայաստան» կուսակցության համամասնական ընտրացուցակով։
* 2007 թ. հունիսի 7-ին ընտրվել է Հայաստանի Ազգային ժողովի եվրոպական ինտեգրման հարցերի մշտական հանձնաժողովի նախագահ։

## Դիվանագիտական աստիճանները
* Երկրորդ քարտուղար (1993)։
* Առաջին քարտուղար (1996)։
* Խորհրդական (2001)։
* Հայաստանի Հանրապետության արտակարգ դեսպանորդ և լիազոր նախարար (2003)։
* Արտակարգ և լիազոր դեսպան (2007)։

Ամուսնացած է, ունի երկու զավակ։

## Ծանոթագրություններ

Կատեգորիա:Հայաստանի արտակարգ և լիազոր դեսպաններ
Կատեգորիա:1963 ծնունդներ
Կատեգորիա:Հայ դիվանագետներ
Կատեգորիա:Դիվանագետներ այբբենական կարգով
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ԵՊՀ շրջանավարտներ
Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ
Կատեգորիա:Հայ քաղաքական գործիչներ